CD Nacional

**Clube Desportivo Nacional** (lühidalt **Nacional** ja vahel **Nacional de Madeira**) on Portugali jalgpalliklubi, mis tegutseb Funchalis Madeira saarel.

Madeira Nacional asutati 8. detsembril 1910. 2022. aasta seisuga mängib klubi Portugali kõrgliigas. Kodumängud peetakse Estádio da Madeiral ehk Estádio da Choupanal. 1998. aastal ehitatud staadion kandis algul praeguse klubi presidendi Rui Alvesi järgi nime Estádio Eng. Rui Alves. Funchali põhjaosas kõrgel mägedes asuva Estádio da Madeira tribüünidele mahub 5132 pealtvaatajat.

Klubi koduvorm on musta-valgetriibuline särk ning mustad püksid ja sokid. Nacional on tuntud kui üks klubidest, mis kujundas Portugali jalgpallikoondislase Cristiano Ronaldo karjääri, tema auks on klubi noortekeskus nimetatud Cristiano Ronaldo Campus Futeboliks.

CD Nacionali parim hooaeg Portugali kõrgliigas oli hooaeg 2003–2004, kui jäädi neljandaks. Klubi parim hooaeg Euroopa võistlustel oli UEFA Euroopa Liiga hooaeg 2009–2010, kui üleminekumängus võideti Peterburi Zeniiti ning alagrupis jäädi kolmandaks.

Nagu paljudes Portugali spordiklubides tavaks, on CD Nacional lisaks jalgpallile esindatud ka muudel spordialadel. Klubil on oma meeskonnad rannajalgpallis, poksis, riistvõimlemises, iluvõimlemises, tennises, Tai poksis, triatlonis, padelis, autorallis ja ujumises.

## Ajalugu
Nacional pääses esimest korda kõrgliigasse 1980. aastate keskel, uuesti jõuti sinna hooajaks 2003–2004. Sellest hooajast sai ka Nacionali siiani parim liigahooaeg, kuna jäädi neljandaks. Hooajal 2003–2004 oli CD Nacionalil kolm põhilist võtmemängijat: Paulo Assunção (kaitsev poolkaitsja), Adriano (tipuründaja, kes lõi 19 väravat) ning Miguelito (äärepoolkaitsja). Kaks esimest liitusid hiljem Portoga, Miguelito läks aastal 2006 Benficasse.

Tol hooajal jõuti koduses karikasarjas veerandfinaali, UEFA karikast langeti välja esimeses ringis, kui kaks korda jäädi alla Sevillale. UEFA karika hooajal 2006–2007 saadi esimeses ringis lüüa Bukaresti Rapidilt.

Hooajal 2008–2009 saadi liigas jälle neljas koht (taas napilt SC Braga ees). Märkimisväärseim mängija oli tol hooajal Nenê, kes lõi 20 väravat ning võitis ka Kuldsaapa. Parima nelja hulka jõuti ka karikasarjas, kahe mängu kokkuvõttes jäädi 5-4 alla Paços de Ferreirale, otsustav värav sündis kodustaadionil 90. mänguminutil.

Hooaeg 2009–2010 tuli läbi saada ilma möödunud hooaja staari Nenêta, kuna ta müüdi klubi jaoks rekordilise 4,5 miljoni euro eest Cagliari Calciosse. Augustil 2009 suudeti viimases üleminekumängus võita endist UEFA Superkarika tiitlikaitsjat Peterburi Zeniti ning pääseti UEFA Euroopa Liigasse; kodus võideti 4-3, Venemaal jäädi küll 1-0 kaotusseisu, kuid noore Rúben Micaeli viimase minuti väravast suudeti pääs alagrupiturniirile siiski tagada. Alagrupis mindi vastamisi Athletic Bilbao, Viini Austria ja Bremeni Werderiga. Kuigi Madeiral võideti austerlasi 5-1, ei suudetud grupist edasi järgmisesse ringi pääseda.

## Staadion

Estádio da Madeira (lühidalt Choupana) on CD Nacionali kodustaadion. Praeguse staadioni lähedal asuvad ka treeninguväljakud. Klubi ehitas ka noorteakadeemia treeningukompleksi, mis nimetati CD Nacionali ajaloo kuulsaima mängija Cristiano Ronaldo järgi. Staadionit renoveeriti aastal 2007 ning tänu uuele tribüünile kasvas selle mahutavus üle 5000. Renoveerimistööde maksumus oli 20 miljonit eurot.

Renoveerimiste käigus ei ehitatud väravate taha tribüüni, vaid paigaldati kõrge võrk. Aastal 2007 otsustati staadioni nimi muuta Estádio da Madeiraks, kuna selle taristu oli piisavalt heale tasemele viidud.

## Derbi

Nacionali suurim kohalik rivaal on samuti Madeiral tegutsev C.S. Marítimo. Marítimo oli Nacionalist algusaastatel parem ning jõudis ka esimesena Euroopa-ülestele võistlustele.

## Saavutused
### Riiklikud
***[[Liga Portugal 2|LigaPro]]**
:**Võitja:** 2017–18

***[[Segunda Divisão]]**
:**Winners:** 1999–00

### Piirkondlikud
***[[Madeira jalgpalliliit|AF Madeira meistrivõistlused]] (aste 4)**
:**Võitja (8):** 1934–35, 1936–37, 1938–39, 1941–42, 1942–43, 1943–44, 1968–69, 1974–75

***[[Madeira jalgpalliliit|AF Madeira karikas]]**
:**Võitja (6):** 1943–44, 1944–45, 1973–74, 1974–75, 2001–02, 2007–08

## Tulemused liigas ja karikasarjas


:A.&nbsp; Langeti Segunda Ligasse.
:B.&nbsp; Langeti Segunda Divisãosse.
:C.&nbsp; Tõusti Segunda Ligasse.
:D.&nbsp; Tõusti Primeira Ligasse.
:E.&nbsp; Parim koht Primeira Ligas.
:F.&nbsp; Esmakordselt Euroopa võistlusel.
:G.&nbsp; Parim tulemus Euroopa võistlusel.
Uuendatud: 2019
**Tase** = Liigatase; **1D** = Primeira Liga; **2D** = Segunda Liga; **2DS** = Segunda Divisão lõunapiirkond
**Koht** = Koht liigatabels; **M** = Mängitud mängud; **Võ** = Võidud; **Vi** = Viigid; **Ka** = Kaotused; **Lö** = Löödud väravad; **La** = Lastud väravad; **P** = Punktid
**R** = Ring (number); **VF** = Veerandfinaalid; **PF** = Poolfinaalid; **VLM** = Väljalangemismängud; **AG** = Alagrupp
 = Meistrid;  = Poolfinaalid või kolmas koht;  = Pääseti kõrgemale liigatasemele;  = Langeti välja


## Tulemused Euroopas


Uuendatud: 2021
**Kv** = Kvalifikatsiooniring; **VLM** = Väljalangemismäng


## Mängijad
### Praegune meeskond
Uuendatud: 6. september 2020

### Laenule saadetud

## Treenerid

## Presidendid

## Mängijate rekordid
### Enim mänge
*Ainult ametlikud mängud. Vahetusest mängu sekkumised kaasa arvatud.


===Enim väravaid===
*Ainult ametlikud mängud. Vahetusest mängu sekkumised kaasa arvatud.

## Viited

## Välislingid
* Official website (portugali keeles)